{'rm': 'Ina cauziun scrudada vegn duvrada – applitgond tenor il senn l’artitgel 73 CP – per cuvrir las pretensiuns da las persunas donnegiadas ed, en cas ch’i resta in surpli, per cuvrir ils chastis pecuniars, las multas ed ils custs da procedura. In eventual ulteriur surpli scroda a la Confederaziun u al chantun.', 'en': 'A forfeited bail payment shall be used in analogous application of Article 73 SCC to cover the claims of persons suffering harm and, if a surplus remains, to cover the monetary penalties, fines and the procedural costs. Any surplus still remaining shall pass to the Confederation or the canton.'}